Diari Oficial de la Generalitat Valenciana


Sumari del DOGV 9099, del 03-06-2021 (2021/5985)

RESOLUCIÓ de 24 de maig de 2021, de la Presidència de la Generalitat, per la qual es classifica el lloc de viceinterventor de la Diputació Provincial d'Alacant en classe primera, la provisió del qual queda reservada a personal funcionari d'Administració local amb habilitació de caràcter nacional de la subescala d'intervenció-tresoreria, categoria superior.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/5985


Data del document
:   24-05-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 24 de maig de 2021, de la Presidència de la Generalitat, per la qual es classifica el lloc de viceinterventor de la Diputació Provincial d'Alacant en classe primera, la provisió del qual queda reservada a personal funcionari d'Administració local amb habilitació de caràcter nacional de la subescala d'intervenció-tresoreria, categoria superior. [2021/5985]  
El Ple de la Diputació Provincial d'Alacant va adoptar, en sessió extraordinària realitzada el 13 de desembre de 2016, l'acord de creació de la plaça de viceinterventor, amb la consegüent modificació de la relació de llocs de treball i de la plantilla de personal. La forma de provisió del lloc és per lliure designació. Aquest acord va ser objecte de publicació en el Butlletí Oficial de la Província d'Alacant número 3, de 4 de gener de 2017, i com que no es va rebre cap reclamació ni al·legació, aquest acord va adquirir caràcter definitiu, per la qual es va procedir a la publicació en el Butlletí Oficial de la Província d'Alacant número 29 de data 10 de febrer de 2017.  
El Ple de la Diputació Provincial d'Alacant va adoptar, en sessió extraordinària realitzada el 30 de desembre de 2020, l'acord de modificar la classificació en la relació de llocs de treball, entre altres, de la plaça de viceinterventor, a fi de canviar la forma de provisió del lloc a concurs de mèrits. Aquest acord va ser publicat en el Butlletí Oficial de la Província d'Alacant número 25, de 8 de febrer de 2021, i no va haver-hi constància de la interposició de cap mena de recurs, segons l'informe de la Diputació Provincial d'Alacant, de 23 d'abril de 2021.  
  
Amb data 22 de febrer de 2021, va tindre entrada en el registre de la Generalitat la sol·licitud de la Diputació Provincial d'Alacant de la classificació del lloc de viceinterventor, per a ser proveït, mitjançant concurs de mèrits, per personal funcionari amb habilitació nacional de la subescala d'intervenció-tresoreria, categoria superior.  
El Reial decret 128/2018, de 17 de març, pel qual es regula el règim jurídic dels funcionaris d'Administració local amb habilitació de caràcter nacional regula, en l'article 15, els llocs de col·laboració, i indica que les entitats locals podran crear altres llocs de treball que tinguen atribuïdes funcions de col·laboració immediata i auxili a les de Secretaria, Intervenció i Tresoreria. Aquests llocs de treball estaran reservats a funcionaris d'Administració local amb habilitació de caràcter nacional i exerciran les seues funcions sota la dependència funcional i jeràrquica del titular de la Secretaria, Intervenció o Tresoreria, respectivament.  
  
Aquesta normativa és objecte de desenvolupament en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
Vistos els antecedents indicats, i en virtut del que es disposa en els articles 164.1 i 170.2 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
Classificar el lloc de viceinterventor de la Diputació Provincial d'Alacant en classe primera, la provisió del qual, mitjançant concurs de mèrits, queda reservada a personal funcionari d'Administració local amb habilitació de caràcter nacional de la subescala d'intervenció-tresoreria, categoria superior.  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 24 de maig de 2021.- El president de la Generalitat, p. d. (R 19.07.2019; DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.